                                        BIRŠTONO SAVIVALDYBĖS
               BENDRUOMENINIŲ ORGANIZACIJŲ TARYBOS POSĖDŽIO
                                                  PROTOKOLAS
  
                 		2023 m. sausio  12 d.       Nr. (1.22)-BT-001
                                                           Birštonas

Posėdis įvyko 2023 m. sausio 12 d.  16.00 val.

Pirmininkas Alina Jaskūnienė
Sekretorė  Alva Lišauskienė

      	Dalyvavo tarybos nariai: Birutė Magdelena Vokietaitienė, Juozas Aleksandravičius, Jurgita Šeržentienė, Vida Žukauskienė, Irena Lenkutienė.
      DARBOTVARKĖ:
	1. Dėl bendruomeninių organizacijų tarybos pirmininko išrinkimo.
	2. Dėl bendruomeninių organizacijų tarybos pirmininko pavaduotojo išrinkimo.
3. Dėl prioriteto nustatymo 2023 metų NVO ( bendruomeninių organizacijų)
finansavimui.
1. SVARSTYTA. Dėl bendruomeninių organizacijų tarybos pirmininko rinkimų.
      	Birštono seniūnijos atstovė Alva Lišauskienė informavo, kad sukvietus patvirtintos bendruomeninių organizacijų tarybos narius į pirmąjį posėdį, pirmu klausimu išrenkamas tarybos pirmininkas, kitu klausimu - pirmininko pavaduotojas. J. Šeržentienė pasiūlė J. Aleksandravičiaus kandidatūrą, B. Vokietaitienė – A. Jaskūnienės. J. Aleksandravičius nesutiko kandidatuoti į pirmininko pareigas, motyvuodamas tuo, kad esant savivaldybės tarybos nariu, gali iškilti  viešųjų interesų konflikto rizika.
	Pakvietus balsuoti, už A. Jaskūnienės kandidatūrą, balsavo „už“ -5, 1 - „prieš“.
	NUTARTA:
	Išrinkti bendruomeninių organizacijų tarybos pirmininke A. Jaskūnienę.
	Išrinkta pirmininkė perėmė posėdžio pirmininkavimą.
	2. SVARSTYTA. Dėl bendruomeninių organizacijų tarybos pirmininko pavaduotojo išrinkimo.
	Tarybos pirmininko pavaduotoju pasiūlytas J. Aleksandravičius.
	NUTARTA:
	Bendruomeninių organizacijų tarybos pirmininko pavaduotoju išrinkti J. Aleksandravičių.
3. SVARSTYTA. Dėl prioriteto nustatymo 2023 metų NVO ( bendruomeninių organizacijų) finansavimui.
 	Pirmininkė A. Jaskūnienė informavo, kad, vadovaujantis Nevyriausybinių organizacijų veiklos projektų finansavimo Savivaldybės biudžeto lėšomis tvarkos aprašu, reikia numatyti prioritetą finansuotinoms sritims ir pasirinktą prioritetą pateikti savivaldybės administracijai. 
      	A. Jaskūnienė išvardijo kokios numatomos Bendruomeninių organizacijų plėtros politikos įgyvendinimo finansuotinos sritys, tai:
      1. Darnios plėtros ir pilietiškumo ugdymo;
      2. Neformaliojo ugdymo;
      3. aplinkosaugos ir gamtos apsaugos;
      4. darbo ir užimtumo;
      5. laisvalaikio, poilsio, kūrybos ir kultūros;
      6. socialinės apsaugos ir sveikatos apsaugos;
      7. sveikatingumo, kūno kultūros ir sporto;
      8. socialinių paslaugų;
      9. nusikalstamumo prevencijos.
      Juozas Aleksandravičius informavo, kad NVO teikė pirmumą sveikatos, sporto, švietimo, kultūros prioritetams.
      	Birutė Vokietaitienė pasiūlė taip pat rinktis prioritetus, artimus NVO pasirinktiems prioritetams: sveikatingumo, kūno kultūros ir sporto bei laisvalaikio, poilsio, kūrybos ir kultūros srityse.
	Tarybos nariai pasiūlytiems prioritetams pritarė vienbalsiai. 
      NUTARTA. 
      Savivaldybės administracijai teikti prioritetą Laisvalaikio, poilsio, kūrybos ir kultūros, taip pat sveikatingumo, kūno kultūros ir sporto srityse.

Pirmininkas					Alina Jaskūnienė

Sekretorė					Alva Lišauskienė



